b'\n_START_ARTICLE_\nFranjo \xc4\x8cibej\n_START_SECTION_\n\xc5\xbdivljenje in delo\n_START_PARAGRAPH_\nDru\xc5\xbeina se je ve\xc4\x8dkrat selila, zato je osnovno \xc5\xa1olo obiskoval v Trstu, klasi\xc4\x8dno gimnazijo v Gradcu, po preselitvi v Ljubljano (1919) je obiskoval 8. razred na poljanski gimnaziji. Po maturi je na Filozofski fakulteti v Ljubljani \xc5\xa1tudiral filozofijo, pedagogiko in matematiko. Leta 1924 je diplomiral in se kot profesor zaposlil na ljubljanskem u\xc4\x8ditelji\xc5\xa1\xc4\x8du, 1925 pa je doktoriral z disertacijo Predmetno-psiholo\xc5\xa1ka analiza socialnih form. Veliko je pisal o pedago\xc5\xa1kih, socialnih in filozofskih vpra\xc5\xa1anjih ter o otro\xc5\xa1ki in mladinski psihologiji. \xc4\x8clanke in razprave je objavljal v Domu in svetu, Pedago\xc5\xa1kem zborniku, Socialni misli in Popotniku. \xc4\x8cibej je bil oster pronisljiv um, \xc5\xa1iroko razgledan, kljub temu pa po zna\xc4\x8daju skromen in ljubezniv. \xc5\xbdivel je samo za \xc5\xa1tudij in iskanje duhovnih vrednot. Vsi so mu - ne glede na svetovni nazor - priznavali objektivnost, zraven tega pa izjemno nazornost v ekspoziciji njegovih idej.'